กรมศิลปากรและกองทัพเรือ จัดเตรียมความพร้อมต้อนรับคณะคู่สมรสของผู้นำประเทศสมาชิกอาเซียน ชมพิพิธภัณฑสถานแห่งชาติ เรือพระราชพิธี
กรมศิลปากร และกองทัพเรือจัดเตรียมความพร้อมต้อนรับคณะคู่สมรสของผู้นำประเทศสมาชิกอาเซียน และผู้ติดตามในการเยี่ยมชมพิพิธภัณฑสถานแห่งชาติ เรือพระราชพิธีบรรยากาศที่พิพิธภัณฑสถานแห่งชาติ เรือพระราชพิธีเช้าวันนี้ เจ้าหน้าที่กรมศิลปากร และกองทัพเรือ ได้เตรียมความพร้อมต้อนรับคณะคู่สมรสของผู้นำประเทศสมาชิกอาเซียน และผู้ติดตามในการร่วมประชุมสุดยอดผู้นำอาเซียนครั้งที่ 34 โดยหลังจากคณะคู่สมรสของผู้นำอาเซียนเข้าร่วมพิธีเปิดการประชุมแล้ว นางนราพร จันทร์โอชา ภริยานายกรัฐมนตรีของไทยในฐานะเจ้าบ้าน ได้นำคณะคู่สมรสผู้นำประเทศอาเซียน และผู้ติดตาม เดินทางไปยังท่าเทียบเรือโรงแรมแชงกรีลา ลงเรือโดยสารที่จัดเตรียมไว้ชมวิถีชีวิตสองฝั่งลำน้ำเจ้าพระยาจนถึงพิพิธภัณฑสถานแห่งชาติ เรือพระราชพิธีนายอนันต์ ชูโชติ อธิบดีกรมศิลปากร กล่าวว่า เมื่อคณะเดินทางมาถึง กรมศิลปากร  และกองทัพเรือ จะนำเสนอวีดิทัศน์ประวัติความเป็นมาของเรือพระราชพิธีทั้ง 52 ลำ จากนั้นจะมีข้าราชการกรมศิลปากรเป็นวิทยากร บรรยายภาษาอังกฤษ และนำชมเรือพระราชพิธี ซึ่งเป็นมรดกทางวัฒนธรรมของประเทศไทย ที่มีเอกลักษณ์ความงดงามหนึ่งเดียวในโลก อาทิ พระที่นั่งสุพรรณหงส์ เรือพระที่นั่งอนันตนาคราช เรือพระนั่งนารายณ์ทรงสุบรรณ โดยทั้งหมดแสดงให้เห็นว่าเรือพระราชพิธีของไทย มีความสำคัญกับสถาบันพระมหากษัตริย์ และมีเพียงประเทศไทยเท่านั้น ที่มีการจัดแสดงเรือสำหรับใช้ในงานพระราชพิธีของพระมหากษัตริย์มาแต่อดีตโบราณกาล นอกจากนี้ กองทัพเรือจะมีการสาธิตแห่เรือ โดยมีการแต่งกายเหมือนพระราชพิธีจริง ขณะที่กรมศิลปากร ได้จัดเตรียมของที่ระลึกสำหรับมอบให้แก่คณะได้แก่ โปสการ์ด และหนังสือที่ระลึ